KOHILA VALLAVALITSUS

K O R R A L D U S

Kohila										27. detsember 2017 nr 284

Projekteerimistingimuste kinnitamine

Juhindudes ehitusseadustiku paragrahvist 28, paragrahvi 26 lõike 1, lõike 2 punktist 1, lõikest 4, paragrahvi 31 lõikest 1, keskkonnamõju hindamise ja keskkonnajuhtimissüsteemi seaduse paragrahvi 11 lõikest 2 

1.	Kinnitada  projekteerimistingimused 073/17:
Uue üksikelamu ja abihoonete ehitamiseks aadressil Lumikella (katastritunnus 31701:004:0290), Salutaguse küla, Kohila vald, Raplamaa (lisa 1).
Projekteerimistingimusi taotleb Lauri Niinemets.
2.	Mitte algatada projekteerimistingimuste menetluse raames keskkonnamõju hindamist. Edasise tegevuse käigus olulise keskkonnamõju ilmnemisel algatatakse keskkonnamõju hindamine.
3.	Mitte korraldada projekteerimistingimuste andmist avatud menetlusena. 
4.	Korraldus teha arhitektil teatavaks avalduse esitanud kodanikule.
5.	Korraldus jõustub teatavaks tegemisest alates.
6.	Korralduse peale võib esitada Kohila Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest

/allkirjastatud digitaalselt/
Heiki Hepner							/allkirjastatud digitaalselt/
Vallavanem							Ahto Järvela
								Vallasekretär

Lisa 1
PROJEKTEERIMISTINGIMUSED 073/17
	27	.	 12	.	2017	a.	

1.	Ehitustegevuse liigi täpsustus: Ehitise püstitamine.
2.	Projekteerimistingimuste andja 
Asutus: Kohila Vallavalitsus; asutuse registrikood: 75018851;
ametniku nimi: Sille Rõõmus; ametniku ametinimetus: vallaarhitekt.
3.	Taotluse andmed
Liik: detailplaneeringu kohustuse puudumisel; 073/17; Kuupäev 14.12.2017.
4.	Ehitamisega hõlmatavate kinnisasjade andmed, sh katastritunnused ja koha-aadressid: 
Maatulundusmaa; 31701:004:0290; pind 18803 m²; Lumikella, Salutaguse küla, Kohila vald, Raplamaa.
5.	Projekteerimistingimuste sisu ja põhjendused:
Lumikella katastriüksuse maakasutuse sihtotstarve on 100% maatulundusmaa. Hoone/hoonete ehitamiseks hoonestamata maatulundusmaale tuleb moodustada ehitise kasutuse otstarbele vastava sihtotstarbega iseseisev katastriüksus, mis hõlmab ehitise alust ning selle teenindamiseks vajalikku maad (määrab volikogu ehitise kasutamise otstarbe järgi) või vastavalt maakatastriseaduse paragrahv 18 lõike 5 kohaselt taotleda katastriüksuse sihtotstarbe muutmine vastavalt ehitise kasutamise otstarbele. 	
Ehitusseadustiku paragrahvi 31 lõike 1 kohaselt otsustab pädev asutus keskkonnamõju hindamise algatamise vajaduse. Keskkonnamõju hindamise ja keskkonnajuhtimissüsteemi seaduse paragrahvi 3 lõike 1 kohaselt on keskkonnamõju hindamine kohustuslik tegevusloa taotlemisel ning sama seaduse paragrahvi 7 järgi loetakse tegevusloaks ehitusluba. Projekteerimistingimused on ehitusloa menetluses esitatava ehitusprojekti koostamise aluseks, mistõttu keskkonnamõju kaalumine projekteerimistingimuste menetluse raames teenib keskkonnaseadustiku üldosa seaduse paragrahvis 8 nimetatud keskkonna tervikliku kaitse põhimõtte rakendamist. 
Kavandatav tegevus ei kuulu keskkonnamõju hindamise ja keskkonnajuhtimissüsteemi seaduse paragrahvi 6 lõikes 1 nimetatud olulise keskkonnamõjuga tegevuste hulka, samuti pole tegevust nimetatud tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelus. Kavandatav tegevus ei too eeldatavalt kaasa olulist keskkonnamõju ega avalda mõju Natura 2000 võrgustiku alale või kaitstavale loodusobjektile; kavandatava tegevusega kaasnevate avariiolukordade tõenäosus ei erine tavapärasest, samuti ei paikne vahetuses läheduses suure keskkonnariskiga objekte, mis kavandatavat tegevust mõjutada võiksid. 
Juhul, kui projekteerimise käigus ilmneb keskkonnamõju hindamise ja keskkonnajuhtimissüsteemi seaduse mõistes olulise keskkonnamõju tekkimise võimalus, tuleb algatada keskkonnamõju hindamine. 
Ehitusseadustiku paragrahvi 31 lõike 1 kohaselt otsustab pädev asutus projekteerimistingimuste andmise menetluse korraldamise avatud menetlusena. Antud juhul puuduvad ehitusseadustiku paragrahvis 27 nimetatud alused, mille olemasolul on avatud menetluse korraldamine kohustuslik, mistõttu projekteerimistingimuste andmine avatud menetlusena pole vajalik asja lahendamiseks. 
5.1.	Projekteeritav objekt: Uue üksikelamu ja abihoonete ehitamine, ehitusala vastavalt skeemile lisa 2;
5.2.	Katusekalle: vaba; katuseharja suund: vaba;
5.3.	Korruste arv: kuni 2 korrust;
5.4.	Hoonestusviis vastavalt üldplaneeringule: hajaasustuse ala, ridaküla motiiv;
5.5.	Parkimine, juurdepääsud ja jäätmekäitlus; lahendada normikohaselt oma krundil. Juurdepääs krundile näha ette Rõõmu teelt. Seletuskirjas kajastada bio-, olme- ja ehitusjäätmete käitlust. Lisada jäätmeveo lepingu number;
5.6.	Hoonestus rajada võimalikult kompaktsena;
5.7.	Välisviimistlus: kasutada looduslikke materjale, näiteks puit, kivi, krohv vms. Vältida matkivaid materjale. Vaadetele lisada välisviimistluse kirjeldus; 
5.8.	Veevarustus ja kanalisatsioon: lokaalsete süsteemidega (kaevul näidata hooldusala), esitada kogumismahuti sertifikaat, biopuhasti paigaldamisel lähtuda Kohila valla reovee kohtkäitluse eeskirjast;
5.9.	Elektrivarustus: vastavalt liinivaldaja tehnilistele tingimustele.
6.	Projekti vormistus:
Projekti koosseis ja vormistus vastavalt majandus- ja taristuminister 17.07.2015 määrusele nr 97 „Nõuded ehitusprojektile“ sätestatud eelprojekti staadiumile. Lisada asukoha skeem (mõõduta, lähedal olevate asulate  ja põhiteede võrgu ära näitamisega) ja aerofoto, fotod krundist ja ümbritsevast miljööst, ehitisregistri väljavõte, katastriüksuse plaan, geodeetiline alusplaan dwg ja pdf formaadis.
7.	Projekti kooskõlastamine: 
7.1.	Eskiisprojekt Kohila Vallavalitsus;
7.2.	Põllumajandusamet;
7.3.	Maaomaniku kooskõlastus (Harry Kleinberg).
8.	Projekt esitatakse kooskõlastamiseks läbi ehitisregistri:
8.1.	Päästeameti Lääne päästekeskusega kooskõlastamiseks pärast ehitusloa menetluse alustamist, kui ehitise kohta on õigusaktiga kehtestatud tuleohutusnõuded.

Projekt esitada elektrooniliselt läbi ehitisregistri. 
Projekteerimistingimused kehtivad viis aastat.
Projekteerimistingimused ei anna õigust ehitamise alustamiseks.